ประกาศคณะกรรมการกํากับหลักทรัพย์และตลาดหลักทรัพย์ที่ กค. 13/2551เรื่อง คุณสมบัติและวิธีการแต่งตั้งกรรมการพิจารณาโทษทางปกครอง อาศัยอํานาจตามความในมาตรา 9 (1) และมาตรา 123 วรรคสอง แห่งพระราชบัญญัติสัญญาซื้อขายล่วงหน้า พ.ศ. 2546 มาตรา 8 (1) และมาตรา 72 วรรคสอง แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 อันเป็นพระราชบัญญัติที่มีบทบัญญัติบางประการเกี่ยวกับ การจํากัดสิทธิเสรีภาพของบุคคล ซึ่งตามมาตรา 29 ประกอบกับมาตรา 32 มาตรา 33 มาตรา 34 มาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้ โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้(1) "ประธานกรรมการ" หมายความว่า ประธานกรรมการพิจารณาโทษทางปกครอง(2) "กรรมการ" หมายความว่า กรรมการพิจารณาโทษทางปกครอง(3) "เลขาธิการ" หมายความว่า เลขาธิการสํานักงานคณะกรรมการกํากับหลักทรัพย์และตลาดหลักทรัพย์ข้อ ๒ คณะกรรมการพิจารณาโทษทางปกครองแต่ละคณะ ให้ประกอบด้วยประธานกรรมการหนึ่งคน และกรรมการอีกสองคนข้อ ๓ บุคคลซึ่งจะได้รับแต่งตั้งให้เป็นประธานกรรมการหรือกรรมการต้องมีคุณสมบัติและไม่มีลักษณะต้องห้าม ดังต่อไปนี้(1) เป็นบุคคลซึ่งมีประสบการณ์ทํางานในสถาบันการเงิน โดยอยู่ในสายงานที่เกี่ยวข้องกับตลาดเงินหรือตลาดทุน หรือเป็นผู้ทรงคุณวุฒิทางด้านการบัญชี การเงิน การบริหารธุรกิจ เศรษฐศาสตร์ หรือกฎหมาย(2) ไม่เป็นคนไร้ความสามารถหรือเสมือนไร้ความสามารถ(3) ไม่เป็นหรือเคยเป็นบุคคลล้มละลาย(4) ไม่เคยต้องคําพิพากษาถึงที่สุดให้จําคุก ไม่ว่าจะมีการรอการลงโทษหรือไม่ก็ตามเว้นแต่เป็นโทษสําหรับความผิดที่ได้กระทําโดยประมาทหรือความผิดลหุโทษ(5) ไม่เป็นพนักงานหรือลูกจ้างของสํานักงาน ก.ล.ต.ข้อ ๔ ประธานกรรมการและกรรมการแต่ละคนมีวาระอยู่ในตําแหน่งคราวละสองปี ประธานกรรมการและกรรมการซึ่งพ้นจากตําแหน่งตามวาระอาจได้รับการแต่งตั้งใหม่อีกได้ แต่จะแต่งตั้งให้อยู่ในตําแหน่งติดต่อกันเกินสองวาระมิได้ข้อ ๕ นอกจากการพ้นจากตําแหน่งตามวาระตามข้อ 4 ประธานกรรมการและกรรมการพ้นจากตําแหน่งเมื่อ(1) ตาย(2) ลาออก(3) ขาดคุณสมบัติหรือมีลักษณะต้องห้ามตามข้อ 3(4) คณะกรรมการ ก.ล.ต. มีมติให้พ้นจากตําแหน่งในกรณีที่ประธานกรรมการหรือกรรมการพ้นจากตําแหน่งก่อนวาระ คณะกรรมการ ก.ล.ต. อาจแต่งตั้งผู้อื่นเป็นประธานกรรมการหรือกรรมการแทน และให้ผู้ได้รับการแต่งตั้งแทนมีวาระ อยู่ในตําแหน่งคราวละสองปีข้อ ๖ ให้เลขาธิการเสนอชื่อบุคคลซึ่งมีคุณสมบัติและไม่มีลักษณะต้องห้ามตามข้อ 3 ที่สมควรได้รับการแต่งตั้งให้เป็นประธานกรรมการและกรรมการต่อคณะกรรมการ ก.ล.ต. โดยระบุรายละเอียดเกี่ยวกับการมีคุณสมบัติและไม่มีลักษณะต้องห้ามของบุคคลที่ได้รับการเสนอชื่อ รวมทั้งข้อเท็จจริงอื่นที่แสดงถึงการเป็นผู้สมควรได้รับการแต่งตั้ง เพื่อประกอบการพิจารณาของคณะกรรมการ ก.ล.ต. ด้วยในกรณีที่ประธานกรรมการหรือกรรมการครบวาระตามข้อ 4 ให้เลขาธิการเสนอชื่อต่อคณะกรรมการ ก.ล.ต. ก่อนครบวาระอย่างน้อยหกสิบวัน และหากครบวาระแล้วแต่ยังมิได้มีการแต่งตั้งประธานกรรมการหรือกรรมการขึ้นใหม่ ให้ประธานกรรมการหรือกรรมการอยู่ในตําแหน่งต่อไปจนกว่าจะมีการแต่งตั้งประธานกรรมการหรือกรรมการขึ้นใหม่เมื่อประธานกรรมการหรือกรรมการพ้นจากตําแหน่งตามข้อ 5 ให้เลขาธิการเสนอชื่อประธานกรรมการหรือกรรมการต่อคณะกรรมการ ก.ล.ต. ภายในสามสิบวันนับแต่วันที่มีตําแหน่งว่างข้อ ๗ ประกาศนี้ให้ใช้บังคับตั้งแต่วันที่ 16 พฤศจิกายน พ.ศ. 2551 เป็นต้นไปผู้มีอํานาจลงนาม - ประกาศ ณ วันที่ 13 ตุลาคม พ.ศ. 2551 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - : เหตุผลในการออกประกาศฉบับนี้ คือ โดยที่มาตรา 123 วรรคสอง แห่งพระราชบัญญัติ สัญญาซื้อขายล่วงหน้า พ.ศ. 2546 และมาตรา 72 วรรคสอง แห่งพระราชบัญญัติทรัสต์เพื่อธุรกรรม ในตลาดทุน พ.ศ. 2550 บัญญัติให้คุณสมบัติและวิธีการแต่งตั้งกรรมการพิจารณาโทษทางปกครอง เป็นไปตามหลักเกณฑ์ที่คณะกรรมการ ก.ล.ต. ประกาศกําหนด และเป็นการสมควรกําหนดหลักเกณฑ์ ในเรื่องดังกล่าวขึ้นใช้บังคับ จึงจําเป็นต้องออกประกาศฉบับนี้